marsh-mellow/hindi_wikipedia huggingface dataset:
भीष्म () सन् 2020 की भारतीय तेलुगू भाषा की रुमानी हास्य फ़िल्म है। फ़िल्म का निर्देशक वेंकी कुडुमुला हैं तथा फ़िल्म के निर्माता सूर्यदेवरा नागा वाम्सी हैं। फ़िल्म में नितिन और रश्मिका मंदाना मुख्य भूमिकाओं में हैं, जबकि अनंत नाग, जिशू सेनगुप्ता, वेनेला किशोर और संपत राज सहायक भूमिकाओं में दिखाई देते हैं।

भीष्म को 21 फरवरी 2020 को समीक्षकों की सकारात्मक समीक्षा के साथ रिलीज़ किया गया था और यह बॉक्स ऑफिस पर व्यावसायिक रूप से सफल फ़िल्म रही।

पटकथ
भीष्म "भीष्म ऑर्गेनिक्स" के सीईओ हैं और चाहते हैं कि किसान खेती में रसायनों के इस्तेमाल से हटकर जैविक तरीकों का इस्तेमाल करें। भीष्म उन्हें जैविक खेती की ओर ले जाते हैं और मीडिया के सामने घोषणा करते हैं कि वे कंपनी की 50वीं वर्षगांठ पर अगले सीईओ की घोषणा करेंगे। इस बीच भीष्म प्यार की तलाश में है और अपने दोस्त परिमल के बॉस की प्री-वेडिंग पार्टी में सारा से मिलता है। भीष्म खुद को सारा के सामने भीष्म आईएएस बताता है। वह उसे अपने साथ भाग जाने के लिए राजी करता है, लेकिन सारा उसे पुलिस के चंगुल में फंसा देती है और परिमल को नौकरी से निकाल दिया जाता है। भीष्म के चाचा जेपी को अपने सहपाठी एसीपी देवा की मदद से भीष्म को बचाना पड़ता है। एसीपी देवा और जेपी भीष्म को सबक सिखाना चाहते हैं क्योंकि उनका मानना है कि भीष्म एक "असफल व्यक्ति" है।

कलाकार
 नितिन भीष्म प्रसाद
 रश्मिका मंदाना  चैत्रा
 जीशू सेनगुप्ता  राघवन (एक वैज्ञानिक और फील्ड साइंस के सीईओ)
 वेनेला किशोर  परिमल
 संपत राज  देवा (चैत्रा के पिता)

सन्दर्भ

बाहरी कड़ियाँ
 

श्रेणी:भारतीय रोमांटिक कॉमेडी फ़िल्में
भीष्म नारायण सिंह (13 जुलाई 1933 - 1 अगस्त 2018) एक भारतीय राजनीतिज्ञ थे। वे वर्ष 1984 से 1989 तक असम और मेघालय (सिक्किम और अरुणाचल प्रदेश का अतिरिक्त प्रभार) के राज्यपाल रहे थे। साथ ही 1991 से 1993 तक वह तमिलनाडु के राज्यपाल भी रहे जिसमें पुडुचेरी (तत्कालीन पांडिचेरी) और अंडमान और निकोबार द्वीप समूह का अतिरिक्त प्रभार भी शामिल है। वे वर्ष 1967 में पहली बार बिहार विधानसभा के सदस्य चुने गए। वर्ष 1976 में वे राज्यसभा के लिए चुने गए। उन्होंने केंद्र में संसदीय कार्य, आवास, श्रम, खाद्य, नागरिक आपूर्ति तथा संचार मंत्री के रूप में कार्य किया।   1947 , (वर्ल्ड स्टेटमैन 16 सितंबर 2008)    (आँखों के चिकित्सक को पुरस्कार)  (दि हिन्दू, 17 सितंबर  2008)

 सन्दर्भ 

श्रेणी:1933 में जन्मे लोग
श्रेणी:२०१८ में निधन
श्रेणी:बिहार के राजनीतिज्ञ
श्रेणी:भारतीय राजनीतिज्ञ
भीष्म पर्वम 2022 में रिलीज हुई एक मलयालम फिल्म है। अमल नीरद प्रोडक्शंस के बैनर तले खुद अमल नीरद द्वारा निर्मित और मामूट्टी, नादिया, अनसूया, शाइन टॉम चाको और दिलेश पोट्टान द्वारा मुख्य भूमिकाओं में अभिनीत, फिल्म का टीजर 11 फरवरी को, ट्रेलर 24 फरवरी को और फिल्म 3 मार्च को दुनिया भर के सिनेमाघरों में रिलीज हुई थी। 

अभिनेताओं
 मामूट्टी
 नादिया
 अनसूया
 नेदुमुडी वेणु
 लाल
 के.पी.ए.सी. ललिता
 शाइन टॉम चाको
 दिलीश पोट्टान
 सौबिन शाहीर
 जिनु जोसेफ
 श्रीनाथ भासी
 फरहान फाजिल
 लेना

संदर्भ 

बाहरी कड़ियाँ
भीष्म साहनी (८ अगस्त १९१५- ११ जुलाई २००३) आधुनिक हिन्दी साहित्य के प्रमुख स्तंभों में से थे। रावलपिंडी में जन्मे,  १९३७ में लाहौर गवर्नमेन्ट कॉलेज से अंग्रेजी साहित्य में साहनी ने एम ए किया, भारत पाकिस्तान विभाजन के पूर्व अवैतनिक शिक्षक होने के साथ-साथ ये व्यापार भी करते थे। विभाजन के बाद उन्होंने भारत आकर १९५८ में पंजाब विश्वविद्यालय से पीएचडी की उपाधि हासिल की और समाचारपत्रों में लिखने का काम किया। बाद में भारतीय जन नाट्य संघ (इप्टा) से जा मिले। इसके पश्चात अंबाला और अमृतसर में भी अध्यापक रहने के बाद दिल्ली विश्वविद्यालय के ज़ाकिर हुसैन दिल्ली महाविद्यालय में साहित्य के प्रोफेसर बने। १९५७ से १९६३ तक मास्को में विदेशी भाषा प्रकाशन गृह (फॉरेन लॅग्वेजेस पब्लिकेशन हाउस) में अनुवादक के काम में कार्यरत रहे। यहां उन्होंने करीब दो दर्जन रूसी किताबें जैसे टालस्टॉय आस्ट्रोवस्की इत्यादि लेखकों की किताबों का हिंदी में रूपांतर किया। १९६५ से १९६७ तक दो सालों में उन्होंने नयी कहानियां नामक पात्रिका का सम्पादन किया। वे प्रगतिशील लेखक संघ और अफ्रो-एशियायी लेखक संघ (एफ्रो एशियन राइटर्स असोसिएशन) से भी जुड़े रहे। १९९३ से ९७ तक वे साहित्य अकादमी के कार्यकारी समीति के सदस्य रहे।

भीष्म साहनी को हिन्दी साहित्य में प्रेमचंद की परंपरा का अग्रणी लेखक माना जाता है। वे मानवीय मूल्यों के लिए हिमायती रहे और उन्होंने विचारधारा को अपने ऊपर कभी हावी नहीं होने दिया। वामपंथी विचारधारा के साथ जुड़े होने के साथ-साथ वे मानवीय मूल्यों को कभी आंखो से ओझल नहीं करते थे। आपाधापी और उठापटक के युग में भीष्म साहनी का व्यक्तित्व बिल्कुल अलग था। उन्हें उनके लेखन के लिए तो स्मरण किया ही जाएगा लेकिन अपनी सहृदयता के लिए वे चिरस्मरणीय रहेंगे। भीष्म साहनी हिन्दी फ़िल्मों के जाने माने अभिनेता बलराज साहनी के छोटे भाई थे। उन्हें १९७५ में तमस के लिए साहित्य अकादमी पुरस्कार, १९७५ में शिरोमणि लेखक अवार्ड (पंजाब सरकार), १९८० में एफ्रो एशियन राइटर्स असोसिएशन का लोटस अवार्ड, १९८३ में सोवियत लैंड नेहरू अवार्ड तथा १९९८ में भारत सरकार के पद्मभूषण अलंकरण से विभूषित किया गया। उनके उपन्यास तमस पर १९८६ में एक फिल्म का निर्माण भी किया गया था।

 प्रमुख रचनाएँ 
 उपन्यास - झरोखे, तमस, बसंती, मय्यादास की माडी़, कुन्तो, नीलू निलिमा नीलोफर
 कहानी संग्रह - मेरी प्रिय कहानियां, भाग्यरेखा, वांगचू, निशाचर
 नाटक - हानूश (१९७७), माधवी (१९८४), कबिरा खड़ा बजार में (१९८५), मुआवज़े (१९९३)
 आत्मकथा - बलराज माय ब्रदर
 बालकथा- गुलेल का खेल

 संदर्भ 

 बाहरी कड़ियाँ 
 लोग अमन चाहते हैं: भीष्म साहनी की मृत्यु से कुछ ही समय पहले लिये गया बीबीसी साक्षात्कार (आडियो भी उपलब्ध)

श्रेणी:१९९८ पद्म भूषण
श्रेणी:भीष्म साहनी
श्रेणी:हिन्दी कथाकार
श्रेणी:हिन्दी उपन्यासकार
श्रेणी:साहित्य अकादमी द्वारा पुरस्कृत हिन्दी भाषा के साहित्यकार
श्रेणी:शलाका सम्मान
श्रेणी:हिन्दी विकि डीवीडी परियोजना
श्रेणी:साहित्य अकादमी फ़ैलोशिप से सम्मानित
श्रेणी:1915 में जन्मे लोग
श्रेणी:२००३ में निधन
भीष्मक (रोमा) विदर्भ भोजवंशी शासक जो रुक्मिणी के पिता और कृष्ण के श्वसुर थे। इनकी राजधानी कुंडिनपुर नगरी थी। ये शिशुपाल तथा मगधराज जरासंध के प्रति भक्ति रखते थे। अपने अस्त्रकौशल के बल पर इन्होंने समूचे पांडव तथा बैशिक देशों पर आधिपत्य कर लिया था। पांडव सहदेव ने राजसूय यज्ञ के अवसर पर दो दिनों तक युद्ध करके इन्हें पराजित किया था।

श्रेणी:भारतीय संस्कृति
भीष्मकनगर भारत के अरुणाचल प्रदेश राज्य के निचली दिबांग घाटी ज़िले में स्थित एक पुरातत्व स्थल है। यह रोइंग के समीप स्थित है।" :   ," . . ,  , 2005,  9788183240000"     ,"  . ,   , 2005,  9788172111830"  - :  ,  2    - :   ,  .  (),  , 2006,  9788183240888

 इन्हें भी देखें 
 निचली दिबांग घाटी ज़िला
 राष्ट्रीय राजमार्ग ११५ (भारत)

 सन्दर्भ 

श्रेणी:अरुणाचल प्रदेश में पुरातत्व स्थल
श्रेणी:निचली दिबांग घाटी ज़िला
भीष्मचरितम्  विख्यात संस्कृत साहित्यकार हरिनारायण दीक्षित द्वारा रचित एक महाकाव्य है जिसके लिये उन्हें सन् 1992 में साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत संस्कृत भाषा की पुस्तकें
भीष्म पर्व के अन्तर्गत ४ उपपर्व हैं और इसमें कुल १२२ अध्याय हैं।
पर्वशीर्षकउप-पर्व संख्याउप-पर्व सूचीअध्याय एवम श्लोक संख्याविषय-सूची६ भीष्मपर्व६६-६९ जम्बूखण्डविनिर्माण पर्व
 भूमि पर्व
 श्रीमद्भगवद्गीता पर्व
 भीष्मवध पर्व।११७५८८४भीष्म पर्व में कुरुक्षेत्र में युद्ध के लिए सन्नद्ध दोनों पक्षों की सेनाओं में युद्धसम्बन्धी नियमों का निर्णय, संजय द्वारा धृतराष्ट्र को भूमि का महत्व बतलाते हुए जम्बूखण्ड के द्वीपों का वर्णन, शाकद्वीप तथा राहु, सूर्य और चन्द्रमा का प्रमाण, दोनों पक्षों की सेनाओं का आमने-सामने होना, अर्जुन के युद्ध-विषयक विषाद तथा व्याहमोह को दूर करने के लिए उन्हें उपदेश (श्रीमद्भगवद्गीता), उभय पक्ष के योद्धाओं में भीषण युद्ध तथा भीष्म के वध और शरशय्या पर लेटकर प्राणत्याग के लिए उत्तरायण की प्रतीक्षा करने आदि का निरूपण है।
  -   

 बाहरी कडियाँ 
 वेद-पुराण - यहाँ चारों वेद एवं दस से अधिक पुराण हिन्दी अर्थ सहित उपलब्ध हैं। पुराणों को यहाँ सुना भी जा सकता है।
 महर्षि प्रबंधन विश्वविद्यालय-यहाँ सम्पूर्ण वैदिक साहित्य संस्कृत में उपलब्ध है। 
 ज्ञानामृतम् -यहाँ वेद, अरण्यक, उपनिषद् आदि पर सम्यक जानकारी है।
 वेद एवं वेदांग - आर्य समाज, जामनगर के जालघर पर सभी वेद एवं उनके भाष्य दिये हुए हैं।
 जिनका उदेश्य है - वेद प्रचार 
 वेद-विद्याडॉटकॉम

०६
भुँपुर में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है। 
200बिहार के जिले

 बाहरी कड़ियाँ 
 बिहार - भारत सरकार के आधिकारिक पोर्टल पर
 बिहार सरकार का आधिकारिक जालपृष्ठ 

श्रेणी:बिहार के गाँव
श्रेणी:औरंगाबाद, बिहार
श्रेणी:गाँव
भुंई आंवला (वानस्पतिक नाम:  ) अथवा भुंई आमला अथवा भूआमलकी एरन्ड कुल का लगभग 1.5 फीट से 2 फीट ऊंचा एक वर्षीय पौधा होता है जो बरसात के समय खेतों में खरपतवार के रूप में स्वयंमेव उगता दिखाई देता है। यद्यपि आंवला की तुलना में यह पौधा बहुत छोटा होता है परन्तु आवंला के पौधे जैसे पत्तों तथा पत्तों के पीछे छोटे-छोटे आंवला जैसे फल लगने के कारण संभवतया इसको जमीन का आंवला अथवा 'भुंई आमला' कहा जाता है। अधिकांशतः बंजर जमीनों के साथ-साथ खेतों में वर्षा ऋतु में खरपतवार के रूप में उगने वाले पौधे भुंई आमला का उत्पत्ति स्थल अमेरिका माना जाता है। 

हर्बल गुणवत्ता
भुंई आमला का सम्पूर्ण पंचांग (जड़, तना, पत्ती, पुष्प, फल) औषधीय उपयोग का होता है। भारतवर्ष में यह लगभग सभी क्षेत्रों में बहुतायत में खरपतवार के रूप में मिलता जिसे लोक परंपराओं के अनुसार लीवर से संबंधित विकारों विशेषतया पीलिया तथा हैप्टीटाइटस-बी के उपचार हेतु प्रयुक्त किया जाता है। इसके पत्तों में पौटाशियम की काफी अधिक मात्रा (लगभग 0.83 प्रतिशत) होने के कारण यह काफी अधिक मूत्रल () है। लीवर संबंधी विकारों के साथ-साथ भुंई आमला बुखार, मधुमेह, घनोरिया, आंखों की बीमारियों, खुजली तथा चर्मरोगों, फोड़ों, पेशाब से संबंधित विकारों जैसे पेशाब में खून आना, पेशाब में जलन होना आदि के उपचार हेतु भी प्रयुक्त किया जाता है। इसकी जड़ों से उपयोगी टांनिक बनाया जाता है। इसकी जड़े कब्ज में प्रयुक्त की जाती हैं। इसके मुख्य घटक फाइलेन्थिन तथा हाईपोफाइलेन्थिन हैं तथा इसकी सूखी शाक में फाइलेन्थिल तत्व की मात्रा 0.4 से 0.5 तक होती है। निःसंदेह भुंई आवला काफी अधिक औषधीय उपयोग का पौधा है विशेष रूप से हैप्टीटाइस-बी जैसी जानलेवा बीमारियों के उपचार में प्रभावी सिद्ध होने के कारण इस पौधे की उपयोगगिता और भी बढ़ गई है। 

यद्यपि अभी तक भुंई आवला प्राकृतिक रूप से ही काफी मात्रा में प्राप्त हो जाता रहा है तथा बड़े स्तर पर इसके कृषिकरण हेतु प्रयास नहीं किए गए हैं। परन्तु इसकी उपयोगिता तथा मांग को देखते हुए इसके कृषिकरण की आवश्यकता महसूस हो रही है क्योंकि अभी तक इसका बड़े स्तर तक कृषिकरण नहीं हो पाया है, इसका कृषिकरण काफी आसान है, यह काफी कम अवधि की फसल है, अतः इसकी खेती किसानों के लिए व्यवसायिक रूप से काफी लाभकारी सिद्ध हो सकती है। इसकी औषधीय उपयोगिता को देखते हुए इसके बाजार के निरंतर बढ़ते जाने की पर्याप्त संभावनाएं प्रतीत हो रही हैं।

आमला के नाम
विभिन्न भाषाओं में भुंई आमला के नाम

 हिन्दी : भुंई आमला, भूआमलकी, हजारदाना, जरमाला, जंगली आंवला 
 संस्कृत : भूम्यामलकी, भूधात्री, तामलकी, बहुफला 
 बंगाली : भुंई आमला 
 गुजराती : भोंय आंवली 
 मराठी : भुंई आंवली 
 कन्नड़ : किरनेलीगिन्डा, किरूनेल्ली, नीलानेल्ली 
 मलयालम : कीझारनेल्ली, किलानेल्ली, किलु कानेल्ली, किरगानेल्ली, किरूतानेल्ली 
 उड़िया : भुंई औला 
 तमिल : कीझानेल्ली, कीझाक्कानेल्ली 
 तेलगू : नेलाउसिरीकी 
 वानस्पतिक नाम : फाईलेन्थस एमेरस अथवा फाईलेन्थस निरूरी (  ) 
 अन्य संबंधित प्रजातियां : फाईलेन्थस फ्र्रेटनर्स बेनेल, फाईलेन्थस यूरीनेरिया लिन 
 वानस्पतिक कुल : यूकार्बिएसी (एरण्ड कुल) ()
चित्रदीर्घा 

सन्दर्भ

श्रेणी:औषधीय पादप
भुंडीबहरी  भारतीय राज्य छत्तीसगढ़ के रायगढ़ जिले के धरमजयगढ मण्डल का एक गाँव है। 

 बाहरी कड़ियाँ 
 छत्तीसगढ़
 सांस्कृतिक छत्तीसगढ
 जनजातियां
 कला
 खेल
 गोठ
 सतनाम पंथ
 छत्तीसगढ़ की विभूतियाँ

श्रेणी:रायगढ़ जिला, छत्तीसगढ़
भुंतर () भारत के हिमाचल प्रदेश राज्य के कुल्लू ज़िले में स्थित एक नगर है।" ,  ,    ,    ,  , 2005,  9788171884452"   ,"  ,    , 2017,  9789380590448

 यातायात 
राष्ट्रीय राजमार्ग 3 यहाँ से गुज़रता है। कुल्लू-मनाली विमानक्षेत्र भी भुंतर में स्थित है और इसे देश के कई भागों से विमान सेवा द्वारा जोड़ता है। मनाली और मणिकर्ण जाने के लिये भी भुंतर केन्द्र में है।

 जनसांख्यिकी 
वर्ष 2011 की भारत जनगणना के अनुसार भुंतर की जनसंख्या 4,475 थी, जिसमें से 2,364 पुरुष और 2,111 स्त्रियाँ थीं। भुंतर की साक्षरता दर 89.65 (पुरुष 91.60, महिला 87.46) था, जो राज्य औसत 82.80 से अधिक था। 9.99 जनसंख्या ६ वर्ष से कम की थी।

 इन्हें भी देखें 
 कुल्लू ज़िला
 हिमाचल प्रदेश

 सन्दर्भ 

श्रेणी:हिमाचल प्रदेश के शहर
श्रेणी:कुल्लू ज़िला
श्रेणी:कुल्लू ज़िले के नगर
स्थिति-यह भारत के उत्तर प्रदेश राज्य के मिरजापुर जिले के सीखड़ विकास खण्ड में स्थिति गाँव है। भुआलपुर  ग्रामपंचायत विट्ठलपुर के अंतर्गत आता है।
वातावरण-गाँव गंगा नदी के उत्तरी किनारे पर स्थित है। यहां से निकटतम रेलवे स्टेशन डगमगपुर है जबकि निकटतम बड़े स्टेशन क्रमशः चुनार और मंडुआडीह है। निकटम बस स्टैंड सीखड़ है और निकटतम हवाई अड्डा लालबहादुर शास्री अंतरराष्ट्रीय हवाई अड्डा वाराणसी है। गाँव विंध्याचल पर्वत शृंखला और गंगा से आच्छादित होने के अत्यन्त मनोहर दृश्यावली से सम्पन्न है।

इस गाँव का नाम भुआलपुर पहले यहां निवास करने वाले भुआलू अहिरो के नाम पर पड़ा है, जो कि मुख्यतः चरवाहे हुआ करते थे। शताब्दियों पहले यह स्थान आबादी और खेती से विहीन हुआ करता था, पर इसकी टीलेनुमा स्थिति गंगा नदी के बाढ़ में प्राकृतिक सुरक्षा प्रदान करती थी अतः ये चरवाहों के लिए आदर्श दशा उपलब्ध करवाती थी।

 

हालांकि अब गाँव मे एक भी घर भुआलू अहिरो का नहीं बसा है, लगभग 50 वर्ष पहले उनका अंतिम परिवार भी इस गाँव को छोड़ कर अन्यत्र विस्थापित हो गया। गाँव के कुलदेवी भुआली माता का मंदिर आज भी इसके पुराने निवासियों के चिन्ह को समाहित कर रखा है, जो वर्तमान निवासियों की भी आराध्य हैं और गाँव के प्रत्येक शुभ कार्य हेतु इनका पूजन अनिवार्य माना जाता है।

 

17 वी सदी में इस गाँव मे सबसे पहले बाहरी जाति के रूप में ब्राह्मणों का आगमन हुआ, जिन्होंने इस गाँव का न केवल चतुर्दिक विस्तार किया अपितु इसे इलाके में प्रतिष्ठा भी स्थापित करवाई। वर्तमान में इस गाँव की 80  आबादी ब्राह्मणों की ही है, शेष 20 आब्दी में निषाद एवं अन्य जातिया शामिल हैं।

 

इस गाँव से सभी ब्राह्मण पंडित चूड़ामणि तिवारी जी के ही रक्त रेखा से जुड़े है जो कि 17वी शताब्दी में इस गाँव मे अपना निवास स्थापित किया था। पंडित चूड़ामणि तिवारी जी वर्तमान सोनभद्र के मूल निवासी थे जिन्होंने अपने मूलनिवास को छोड़ने के बाद यहाँ पर निवास बनाया।

 

उनका विवाह बगल के गाँव गोरिया के ही ब्राह्मण कन्या के साथ संपन्न हुआ। उन्ही के योग्यता और ससुराल पक्ष के सक्रिय सहयोग से ब्राह्मणों के पहले परिवार का विकास इस गाँव में संभव हो सका।

 

पंडित चूड़ामणि जी के चार पुत्र हुए जिनमे से पंडित ब्रम्हा तिवारी सबसे योग्य थे। उन्होंने अग्रेजो शासनकाल में न केवल गाँव के जमीन पर स्वामित्व प्राप्त की बल्कि 14 गांवो की जमीदारी भी प्राप्त की। ये 14 गाँव ऐसे थे जहाँ अग्रेजो व बड़े जमीदारो को भी कर वसूली में  दिक्कत होती थी।

 

पंडित ब्रह्मा तिवारी जी ने अपने कुनबे के सहयोग से न केवल जमीदारी के ज़िम्मेदारी का कुशलता पूर्वक निर्वाह किया अपितु अपने धन का प्रयोग स्थापत्य के लिए भी की।

 

गाँव के दक्षिण छोर पर गँगा नदी के किनारे स्थापित शिवमंदिर उनके विरासत का महान स्मारक है। यह मंदिर विशुद्ध नागर शैली में आगरा के गुलाबी पत्थर से बनाया गया है। अपनी सुंदर नक्कासी और वास्तु विज्ञान से यह आज भी लोगो को सम्मोहित कर देता है। दुर्भाग्य से इस मंदिर का पूर्ण निर्माण होने से पहले ही श्री ब्रम्हा तिवारी जी का देहांत हो गया। 1970 के आसपास इसका पुनर्निर्माण मौनी बाबा के सौजन्य से संभव हो पाया। कालांतर में गाँव के लोग और जेपी सीमेंट से प्राप्त अनुदान से इसका विकास होता रहा जो कि वर्तमान में अत्यंत मनोहर स्वरूप में विकसित हो चुका है।

 

इस मंदिर के अतिरिक्त ब्रम्हा तिवारी जी ने भुआलपुर में अपनी कोठी भी बनवाई थी , उन्होंने गाँव के पूर्व में शिल्पियो,कारीगरों, कामगारों और चर्मकारों के रहने के लिए शिल्पी नामक गाँव की स्थापना की जो वर्तमान में एक बड़ा गाँव बन चुका  है।
भुइंका लखीसराय, लखीसराय, बिहार स्थित एक गाँव है।

 भूगोल 
 जनसांख्यिकी 
 यातायात 
 आदर्श स्थल 
 शिक्षा 
 सन्दर्भ 
 बाहरी कड़ियाँ 

श्रेणी:लखीसराय जिला के गाँव
भुइया, भारत की एक प्रमुख जनजाति हैं। 
 निवास क्षेत्र 
छत्तीसगढ़, बिहार, झारखंड, उत्तर प्रदेश

 बस्तियां सामाजिक, दबंगई, दादागिरी

 भोजन  दाल, भात, सब्जी (मुढी)

 वस्त्र धोती, कुरता

 समाज 

श्रेणी:भारत की जनजातियाँ((दबंग, ))
भुईयार भारत में निवास करने वाला एक समुदाय अथवा जाति है, जो कि मुख्य रूप से उत्तर प्रदेश, उत्तराखण्ड, बिहार, हरियाणा, दिल्ली, पंजाब, राजस्थान आदि राज्यों में निवास करती है। भुइयार जाति पाकिस्तान और बंगलादेश में भी निवास करती है। 

भुइयार जाति को उच्च न्यायालय, इलाहाबाद के आदेश सं0 144225-10-1957 दिनांक 22-05-1957 द्वारा अनुसूचित जाति के रूप में अधिसूचित किया गया है। भुइयार जाति मुख्य रूप से कपड़ा बुनने का कार्य करती थी।

सन्दर्भ

 बाहरी कड़ियाँ 
 भुईयार समाज द्वारा सेवानिवृत कर्मचारियों सम्मान - बिजनौर से दैनिक जागरण की ख़बर
 भुईयार समाज ने छात्र-छात्राओं को सम्मानित किया - बिजनौर से दैनिक जागरण की ख़बर
 भुईयार समाज की बुराईयों को खत्म करना - मुरादाबाद से हिंदुस्तान दैनिक की खबर 
 भुइयार समाज ने एससी की उप जातियों की सूची ठीक कराने की मांग उठाई
निर्धारित लक्ष्य को संघर्ष करें छात्र: दयाराम भामड़ा 
भुईयार समाज के 250 छात्र पुरस्कृत 
श्रेणी:भारतीय जाति
भुईयापानी  भारतीय राज्य छत्तीसगढ़ के रायगढ़ जिले के लैंलूगा मण्डल का एक गाँव है। 

 बाहरी कड़ियाँ 
 छत्तीसगढ़
 सांस्कृतिक छत्तीसगढ
 जनजातियां
 कला
 खेल
 गोठ
 सतनाम पंथ
 छत्तीसगढ़ की विभूतियाँ

श्रेणी:रायगढ़ जिला, छत्तीसगढ़
भुईयापाली  भारतीय राज्य छत्तीसगढ़ के रायगढ़ जिले के रायगढ मण्डल का एक गाँव है। 

 बाहरी कड़ियाँ 
 छत्तीसगढ़
 सांस्कृतिक छत्तीसगढ
 जनजातियां
 कला
 खेल
 गोठ
 सतनाम पंथ
 छत्तीसगढ़ की विभूतियाँ

श्रेणी:रायगढ़ जिला, छत्तीसगढ़
मेजर भुकांत मिश्रा, एसी (15 जून 1941 - 6 जून 1984) 15 वीं कुमाऊं रेजिमेंट के एक अधिकारी थे। उन्हें 26 जनवरी 1985 को मरणोपरांत  अशोक चक्र, भारत के सर्वोच्च  सैन्य सम्मान से सम्मानित किया गया था।   

 जीवन का पहला आधा 
मेजर भुकांत मिश्रा का जन्म 15 जून 1941 को , नौबस्ता तलिपारा, आगरा, उत्तर प्रदेश के गाँव में हुआ था। श्री बी एल मिश्रा के बेटे मेजर भुकांत को 4 अप्रैल 1970 को कुमाऊं रेजिमेंट की 15 वीं बटालियन में नियुक्त किया गया था। 

 ऑपरेशन ब्लू स्टार 
1984 में पंजाब में आतंकवाद चरम पर था और आतंकवादियों ने अमृतसर के पवित्र स्वर्ण मंदिर पर कब्जा कर लिया था। भारत सरकार ने आतंकवादियों को मंदिर से निकालने के लिए एक सैन्य अभियान शुरू करने का फैसला किया और इस ऑपरेशन को कोड ऑफ ब्लू स्टार करार दिया गया। 

7 जून 1984 को, मेजर भुकांत मिश्रा के नेतृत्व में एक संगठन ने मंदिर परिसर का कार्यभार संभाला। कॉम्प्लेक्स को भारी रूप दिया गया और एक अभेद्य आधार में बदल दिया गया। रात में इमारत पर प्रयास बहुत भारी हताहत हुए। 0440 घंटों में, एक संगठन मेजर भुकांत मिश्रा के नेतृत्व में एक बख्तरबंद कर्मियों के वाहक पर आगे बढ़ा, जो जल्द ही टैंक-रोधी गोलियों से मारा गया। उसी समय कंपनी भारी आग की चपेट में आ गई और शीर्ष पलटन के जेसीओ सहित आठ लोग मारे गए। 

प्रमुख पलटन में कमांड और नियंत्रण के नुकसान को महसूस करते हुए, मेजर भुकांत मिश्रा के चारों ओर भारी आग की परवाह किए बिना आगे बढ़े और जल्द ही कमान और नियंत्रण स्थापित किया। अगले दिन 0530 घंटे दो कंपनियों को लॉन्च किया गया। दोनों एजेंसियां निर्धारित समय पर आगे बढ़ीं लेकिन जल्द ही बहुत भारी आग की चपेट में आ गईं। मेजर भुकांत मिश्रा की कंपनी को फिर से भारी हताहत का सामना करना पड़ा और इस कंपनी की प्रगति में गतिरोध आ गया। इस अवस्था में मेजर भुकांत मिश्रा कंपनी के सामने खड़े हो गए और उन्हें अपने पीछे आने को कहा और कॉम्प्लेक्स की शुरुआत में चार्ज किया। मेजर भुकांत मिश्रा के इस साहसी कार्य ने कंपनी को प्रेरित किया और वे उनके पीछे दौड़े और एक पैर पर चल पड़े। 

आधार पर एक कंटेनर में एक छेद के माध्यम से एक प्रकाश मशीन गन की शूटिंग आगे हस्तक्षेप कर रही थी। मेजर भुकांत मिश्रा ने अपनी सुरक्षा के लिए बिना किसी हिचकिचाहट के, अब आधार की ओर आगे बढ़े, पॉट छेद के माध्यम से एक ग्रेनेड की पैरवी की और लाइट मशीन गन और चालक दल को नष्ट कर दिया। जैसे ही प्रकाश मशीन गन नष्ट हो गई, मेजर भुकांत मिश्रित परिसर में भाग गए। जैसे ही वह कॉम्प्लेक्स में प्रवेश करने वाला था, एक मीडियम मशीनगन में विस्फोट हो गया, जिससे शहिद हो गई। 

 अशोक चक्र पुरस्कार विजेता 
पूरे अभियान में मेजर भुकांत मिश्रा ने साहसी और उत्कृष्ट नेतृत्व कौशल का प्रदर्शन किया। उनकी बहादुरी और सर्वोच्च बलिदान के लिए, मेजर भुकांत मिश्रा को मरणोपरांत देश के सर्वोच्च वीरता पुरस्कार अशोक चक्र से सम्मानित किया गया। 

 संदर्भ 

श्रेणी:1941 में जन्मे लोग
श्रेणी:१९८४ में निधन
शासन की सुविधा के लिये गुप्त वंश के शासकों ने साम्राज्य को अनेक भुक्तियों में विभाजित किया था। ये भुक्तियाँ वर्तमान कमिश्नरी की भाँति थीं जिनमें कई 'विषय' या जिले होते थे। भुक्तियों का शासन 'उपरिक' नाम के अधिकारियों के हाथ में था जो अधिक शक्तिशाली हो जाने पर 'उपरिक महाराज' कहलाते थे।

 परिचय 
गुप्तोत्तर काल में शासन की इकाई के रूप में भुक्ति के उल्लेख अधिक नहीं मिलते। प्रतिहार साम्राज्य में ऐसे कुछ उल्लेख हैं किंतु उनकी संख्या अधिक नहीं है। परमार, गहड़वाल, चंदेल और चालुक्यों के साम्राज्य में अधिक विस्तृत नहीं थे, भुक्ति के उल्लेख नहीं मिलता। बंगाल में पालों के बड़े साम्राज्य के कारण भुक्ति के उल्लेख हैं। असम में भी भुक्ति का उपयोग संभवत: पालों के साथ दीर्घकालीन संबंध के कारण था। गुप्तोत्तर काल में सम्राज्य का बहुत बड़ा भाग सामंतों के अधिकार में होने के कारण केंद्र द्वारा शासित प्रदेश इतना बड़ा नहीं था कि उसे भुक्ति जैसी बड़ी इकाइयों में बाँटा जा सके।

राष्ट्रकूट वंश, जो गंगा के मैदान के संपर्क में रहा, अपने कुछ अभिलेखों में कुछ भुक्तियों के नाम देता है, किंतु वहाँ यह विषय का विभाजन था। जो वर्तमान तालुक या तहसील जैसा छोटा था और उसमें प्राय: केवल ५० से ७० तक गाँव होते थे।

कुछ स्थलों पर भुक्ति का शासन के विभाजन के विशिष्ट अर्थ में उपयोग नहीं मिलता; यथा ईदा अभिलेख में 'वर्धमान भुक्ति' के अंतर्गत दंडभुक्ति एक मंडल था। इसी प्रकार तीरभुक्ति नगर के नाम के रूप में भी प्रयुक्त हुआ है।

गुप्तोत्तर काल में भुक्ति का उपयोग सामंतों की जागीर के अर्थ में भी मिलता है। यह उपयोग भुक्ति के शाब्दिक अर्थ पर आधारित था। कई चाहमान अभिलेखों, कीर्तिकौमुदी और उपमिति भवप्रपंच कथा में भुक्ति का उपयोग इस अर्थ में है।

 धर्मशास्त्रों में 'भुक्ति' 
धर्मशास्त्रों में भुक्ति अथवा भोग का इसके शाब्दिक अर्थ के आधार पर एक विशिष्ट उपयोग मिलता है। किसी संपत्ति पर स्वामित्त्व के लिये आवश्यक हैं - भुक्ति और आगम (स्वत्व का अधिकार)। इसी कारण भुक्ति दो प्रकार की मानी गई है - सागमा और अनागमा। आगम और भुक्ति एक दूसरे पर अवलंबित और संबंधित हैं। बिना आगम के संपत्ति का भोग करनेवाला चोर के तुल्य कहा गया है किंतु स्वामित्व सिद्ध करने के लिये भुक्ति को अधिक महत्व दिया जाता था। संपत्ति का स्थानांतर लिखित और साक्षीयुक्त होने पर यदि भुक्ति रहित है तो संशयात्मक रहेगा। धर्मशास्त्रों में भुक्ति और आगम के तुलनात्मक महत्व और दीर्घकालीन भुक्ति की अवधि के संबंध में, जिससे स्वामित्व की प्राप्ति होती है, बड़ा मतभेद रहा है। उत्तरकालीन टीकाओं ने इन विरोधों को मिटाने को प्रयत्न किया है। पूर्वकालीन स्मृतियों ने २० वर्षो तक अनागम भुक्ति को स्वामित्व के लिये पर्याप्त माना है, किंतु उत्तरकालीन स्मृतियों ने इसका समय ६० वर्ष तक बताया है। प्राय: तीन पीढ़ियों तक के अनधिकारी भोग (त्रिपुरुष भोग) को स्वामित्व उत्पन्न करने में समर्थ कहा गया है। एक विवेचना मिलता है कि मानव स्मरण काल के भीतर ही भुक्ति को आगम की अपेक्षा होती है स्मार्तकाल के बाहर तीन पीढ़ियों तक का भोग पर्याप्त है। कुछ स्मृतिकारों ने चल संपत्ति के संबंध में स्वामित्व स्थापित करने वाले भोग की अवधि ४,५ या १ वर्ष की कही है जो वास्तव में भुक्ति के महत्व के स्वीकृत मात्र है।

श्रेणी:प्राचीन भारतीय शासन व्यवस्था
भुगतान बैंक  एक विशेष प्रकार के बैंक हैं जिन्हें कुछ सीमित बैंकिंग क्रियाकलाप की अनुमति है, जिसमें प्रमुख है कि ये बैंक ग्राहकों से जमा ले सकते हैं किंतु लोन नहीं दे सकते। साथ ही यह भी निर्देश हैं कि इन बैंकों का परिचालन शुरुआत से ही पूर्णत: नेटवर्क व प्रौद्योगिकी साधित हो।

भारतीय रिजर्व बैंक ने १९ अगस्त २०१५ को अपने एक आदेश के द्वारा ११ पेमेंट बैंक या भुगतान बैंक की स्वीकृत प्रदान कर दी। 

उद्देश्य
इन बैंको को प्रमुखतः वित्तीय समावेशन को बढ़ावा देने हेतु कल्पित किया गया है। इस उद्देश्य की प्राप्ति हेतु ये निम्न प्रकार से सहायक होंगे -
 लघु बचत खाते उपलब्ध कराना 
 प्रवासी श्रमिक वर्ग, निम्न आय अर्जित करने वाले परिवारों, लघु कारोबारों, असंगठित क्षेत्र की अन्य संस्थाओं और अन्य उपयोगकर्ताओं को भुगतानभुगतानविप्रेषण सेवाएं प्रदान करना

गतिविधियाँ
इन बैंको को कुछ सीमित गतिविधियों की ही अनुमति है: 
 मांग जमाराशियों को स्वीकारना। प्रारंभ में भुगतान बैंक प्रति व्यक्तिगत ग्राहक की अधिकतम 200,000 की शेष राशि रख सकता है।
 एटीएमडेबिट कार्ड जारी करना। तथापि, भुगतान बैंक क्रेडिट कार्ड जारी नहीं कर सकता।
 विभिन्न सारणियों के माध्यम से भुगतान और धन प्रेषण सेवाएं।
 व्यवसाय प्रतिनिधियों से संबंधित रिज़र्व बैंक के दिशानिर्देशों के अधीन रहते हुए अन्य बैंक का व्यवसाय प्रतिनिधि बनना।
 म्यूच्युअल फंड इकाइयों और बीमा उत्पाद आदि जैसे जोखिम रहित सरल वित्तीय उत्पादों का वितरण।

पूंजी 
इस प्रकार के बैंक को कार्य करने के लिए प्रारंभिक तौर पर प्रथम पांच वर्षों में न्यूनतम १०० करोड़ की पूँजी आवश्यक है।

नियमावली

बैंकिंग नियमावली 1949 की धारा 22 के अंतर्गत लाइसेन्स निर्गत किये गए

भुगतान बैंकों की सूची 

आदित्य बिड़ला नूवो लिमिटेड 
एयरटेल एम कॉमर्स लिमिटेड 
 चोलामंडलम डिस्ट्रीब्यूशन
 डाक विभाग
 फिनो पेटेक लिमिटेड 
 नेशनल सिक्योरिटीज डिपॉजिटरी लि. 
 रिलायंस इंडस्ट्रीज लिमिटेड 
 दिलीप शांतिलाल सांघवी 
 विजय शंकर शर्मा 1
 टेक महिंद्रा लिमिटेड 
 वोडाफोन एम पैसा 

बाहरी कड़ियाँ
 :..20160305213600:....?244420 प्रेस विज्ञप्ति:भारतीय रिज़र्व बैंक द्वारा जारी किए भुगतान बैंकों की लाइसेंसिंग के दिशानिर्देश
प्रेस विज्ञप्ति:भारतीय रिज़र्व बैंक ने भुगतान बैंकों के लिए दिया 11 आवेदकों को अनुमोदन

सन्दर्भ

श्रेणी:बैंकिंग
श्रेणी:भारत में बैंकिंग
भुगतान किसी सामान अथवा सेवा के बदले एक पक्ष (व्यक्ति अथवा कंपनी) द्वारा अन्य पक्ष को धन अथवा किसी मूल्य वाली वस्तु के रूप में दिया जाने वाला स्वैच्छिक निविदा अथवा कानूनी दायित्व के लिए प्रयुक्त किया जाने वाला शब्द है।

सन्दर्भ

बाहरी कड़ियाँ
 

श्रेणी:भुगतान
श्रेणी:व्यापारिक शब्द
श्रेणी:न्यायिक पारिभाषिकी
भुच्चो मंडी ( ) भारत के पंजाब राज्य के बठिन्डा ज़िले में स्थित एक नगर है।"     :    , ,"       , , 2016,  9789811001970"     ,"  ,   , 2009,  9788180693779"        :  - ," . . ,       ,   , 1990,  9780896290853"  ,"   (),    , 2011,  9789380262178
  .     ()
 इन्हें भी देखें 
 बठिन्डा ज़िला

 सन्दर्भ 

श्रेणी:पंजाब के शहर
श्रेणी:बठिन्डा ज़िला
श्रेणी:बठिन्डा ज़िले के नगर